नई दिल्ली: सुष्मिता सेन (Sushmita Sen) इन दिनों अपना पूरा समय बेटियों और 15 साल छोटे बॉयफ्रेंड रोहमन शॉल (Rohman Shawl) के साथ गुजार रही हैं. बॉलीवुड एक्ट्रेस सुष्मिता सेन (Sushmita Sen) अकसर अपनी बेटियों के साथ मस्ती करते हुए वीडियो सोशल मीडिया पर डालती थीं, लेकिन इन दिनों वे बॉयफ्रेंड रोहमन शॉल के साथ जमकर वीडियो डाल रही हैं. सुष्मिता सेन ने कुछ दिन पहले रोहमन के साथ एक फोटो पोस्ट की थी, जिसमें वे उन्हें एक्सरसाइज करते हुए टक्कर दे रही थीं. लेकिन अब लेटेस्ट वीडियो में रोहमन सुष्मिता सेन (Sushmita Sen) की बेटियों के साथ क्वालिटी समय गुजारते नजर आ रहे हैं. दिवाली के मौके पर सुष्मिता सेन ने ये तस्वीरें शेयर की हैं.